આપણી પ્રજાપતિ જ્ઞાતિનો અંધકાર દુર કરવો હોય તો “શિક્ષણ ઉત્તેજન” જ એક ઈલાજ છે !ભલે, જ્ઞાતિ પૈસે ટકે સુખી હોય અને “જ્ઞાન ગંગા”ના રંગે રંગાયેલી ના હોય તો એ પૈસાનું મુલ્ય શું ?…હા, ભણતર માટે પૈસા જરૂરીત છે એ પણ એક હકીકત છે. જ્યારે માતપિતા પાસે એવી શક્તિ હોય ત્યારે એમણે એમના બાળકોને “શિક્ષણ ઉત્તેજન” આપવું રહ્યું..એ એઓની પહેલી ફરજ !…જેની પાસે ભણતર માટે પૈસા નથી તેઓને સમાજ મદદ કરે, અને જો ના કરે તો સમાજ એની ફરજ ચુકી ગયો કહેવાય !…એક દિવસ જ્યારે પણ આપણી જ્ઞાતિમાં અનેક ઉચ્ચ ભણતર મેળવશે ત્યારે સૌ જ્ઞાતિજનો ઉચ્ચ પદે હશે, અને જ્ઞાતિમાં અંધશ્રધ્ધા કે અન્ય અંધકાર ના હશે, અને આપણે ત્યારે જ “જ્ઞાતિ ગૌરવ”ના લાયક હોઈશું. અહી મેં નિરાશા દર્શાવી નથી, પણ આપણી જ્ઞાતિ જરૂર આ “શિક્ષણ પ્રેમ”ના સુત્રને પકડીશું એટલે જ જ્ઞાતી “શિક્ષણ પ્રકાશ “થી ચમકતી હશે ! એ દિવસ હવે દુર નથી !